Claudio Arrau

[duimnael|Claudio Arrau in 1974, deur [Allan Warren]]
**Claudio Arrau León** (Spaanse uitspraak: [ˈklau̯ðjo aˈrau̯]; 6 Februarie 1903 – 9 Junie 1991) was 'n Chileense pianis wat bekend was vir sy interpretasies van 'n ontsagwekkende repertorium wat van Barokmusiek tot die werke van 20ste eeuse komponiste gestrek het. Hy was veral bekend vir sy interpretasies van Bach, Beethoven, Schubert, Chopin, Schumann, Liszt en Brahms. Hy word beskou as een van die grootste pianiste van die twintigste eeu.Arrau was 'n leerling van *Martin Krause*, wat op sy beurt 'n leerling was van Liszt.

## Lewe
Arrau was in Chillán, Chile, gebore. Hy was die seun van Carlos Arrau, 'n oftalmoloog oftewel oogkundige wat dood is toe Claudio slegs een jaar oud was; en Lucrecia León Bravo de Villalba, 'n klavieronderwyseres. Hy het behoort aan 'n ou prominente familie van Suid-Chile. Sy voorvader, Lorenzo de Arrau, 'n Spaanse ingenieur, was na Chile gestuur deur Koning Carlos III van Spanje. Arrau was by wyse van sy oumagrootjie, María del Carmen Daroch del Solar, verwant gewees aan die Campbells van Glenorchy, 'n Skotse adellike familie. Arrau was as 'n Katoliek grootgemaak, maar het dit in sy vroeë tienerjare opgegee.

links|duimnael|150px|Claudio Arrau, November 1929
Arrau was 'n wonderkind ek kon musiek lees voordat hy woorde kon lees. Anders as baie virtuose, was daar egter nooit 'n professionele musikant in sy gesin gewees nie. Sy moeder was 'n amateurpianis en het hom aan die instrument bekend gestel. Teen die leeftyd van vier jaar het hy reeds Beethovensonates gelees, en 'n jaar later sy eerste konsert gegee. Toe Arrau ses jaar oud was het hy 'n oudiënsie gehad voor verskeie kongreslede en President Pedro Montt, wat so beïndruk was dat hy met reëlings vir Arrau se toekomstige opvoeding begin het. Arrau het op die ouderdom van agt jaar 'n tien-jaar-lange toegif van die Chileense regering ontvang om in Duitsland te studeer. Hy het saam met sy moeder en suster Lucrecia gereis. Hy was ingeskryf by die Stern Konservatoria van Berlyn waar hy uiteindelik 'n leerling van Martin Krause geword het, wat op sy beurt onder Franz Liszt studeer het. Op die ouderdom van elf jaar kon Arrau Liszt se Transendentale Etudes, een van die moeilikste werke vir die klavier, sowel as Brahms se ''Variasies op 'n Tema van Paganini'' speel. Arrau se eerste opnames was op Eolian Duo-Art musiekrolle gemaak. Krause het tydens sy vyfde jaar van onderrig aan Arrau beswyk, en sodoende die vyftienjarige in 'n verwese en hartseer toestand gelos; Arrau het nie na hierdie verlies met formele klavierstudies voortgegaan nie.

Arrau het op 9 Junie 1991 op die ouderdom van 88 jaar in Mürzzuschlag, Oostenryk gesterf as gevolg van komplikasies voortspruitende uit 'n noodoperasie wat op 8 Junie uitgevoer is om 'n blokkasie van die ingewande te verwyder. Sy oorskot was in sy tuisstad van Chillán, Chile begrawe.

## Toon en benadering tot musiek
Daniel Barenboim het gesê dat Claudio Arrau 'n spesifieke klank met twee karakteristieke gehad het: eerstens 'n volheid wat byna orkestraal van aard was, en tweedens 'n heeltemal liggaamlose toon, wat taamlik betowerend was. Colin Davis het gesê: "Sy klank is verruklik en asemrowend, en dit is geheel en al sy eie... niemand anders kan presies soos hy speel nie. Sy toewyding aan Liszt is buitengewoon en wonderlik. Hy beliggaam daardie musiek op 'n wyse waarop niemand hom dit kan nadoen nie."

Arrau was 'n intellektueel en 'n besonder reflektiewe interpreteerder. Hy het wyd gelees terwyl hy gereis het, en Engels, Italiaans, Duits, en Frans bykomend tot sy moedertaal Spaans geleer. Hy het in sy twintigerjare bekend geraak met Jung se sielkunde.

Arrau se houding ten opsigte van musiek was baie ernstig. Hy het getrouheid aan die partituur bepleit en gepreek, maar ook verbeelding voorgestaan. Alhoewel hy dikwels met stadiger en meer doelbewuste tempo's gespeel het vanaf sy middeljare, het hy 'n reputasie gehad as 'n verruklike virtuoos in sy vroeë jare - 'n reputasie wat ondersteun word deur opnames wat hy op die tydstip gemaak het-; soos byvoorbeeld  Balakiref se *Islamey* en Liszt se *Grandes études de Paganini*. Hy het egter selfs in die latere stadium van sy loopbaan daartoe geneig om met minder behoedsaamheid en selfbeheersing tydens lewendige konserte as in die ateljee te speel. 

Arrau was 'n man van uitsonderlike moed; selfs aan die einde van sy lewe het hy sonder uitsondering 'n program van groot en veeleisende konserte gevolg, insluitende werke soos Beethoven se *Keiserconcerto* en Brahms se Eerste Klavierconcerto.
* 1990: Goue medalje van die Koninklike Filharmoniese-genootskap
* 1988: Die La Medalla Teresa Carreño van Venezuela; Honorêre Lid van Die Koninklike Filharmoniese-genootskap
* 1984: Die Hoogste Onderskeidingsprys van die Inter-Amerikaanse musiekraad en die Organisasie van Amerikaanse State; Doctor Honoris Causa van die Universidad de Concepción; Professor Honoris Causa van die Universidad de Bío-Bío
* 1983: Die Internasionale UNESCO Musiekprys; National de la Légion d'honneur van Frankryk; Nasionale Prys van Kuns van Chile; Eerste Honorêre Lid van die Robert Schumann-genootskap; Doctor Honoris Causa van die Universiteit van Oxford; Commandatore da Accademia Nazionale di Santa Cecilia; Ridderskap van die Orde van Malta; Beethoven-medalje van New York; Philadelphia Bowl of Philadelphia
* 1982: Orde van die Asteekse Arend (La Orden del Águila Azteca) van Meksiko
* 1980: Hans von Bülow-medalje van die Berliner Philharmoniker
* 1970: Großes Bundesverdienstkreuz van die Federale Republiek van Duitsland
* 1965: Chevalier van die Ordre des Arts et des Lettres van Frankryk; Voorsien van 'Die Masker van Chopin' & Chopin se manuskripte
* 1959: Santiago se Ereburger; Concepción se Ereburger en Stad se Goue medalje; Hijo Benemérito de Chillán; Chillán se voorheen genaamde Lumacostraat was hernoem na Claudio Arrau
* 1958: Die Medalje van Die Koninklike Filharmoniese-genootskap
* 1949: Hijo Predilecto de México; Doctor Honoris Causa van die Universiteit van Chile
* 1941: Hijo Ilustre de Chillán
* 1927: Wenner van die *Grand Prix* van die Concours International des Pianistes Genève. Die beoordelingspaneel het bestaan uit Arthur Rubinstein, Joseph Pembauer, Ernest Schelling, Alfred Cortot en José Vianna da Motta. Cortot het uitgeroep: "Cela c'est un pianiste. C'est merveilleux"
* 1925: Ereprys van die Stern-konservatoria. Is aldaar as professor aangestel
* 1919 & 1920: Liszt-prys (na 45 jaar sonder 'n wenner van die eerste prys)
* 1918: Schulhoff-prys; aan die einde van sy studies by die Stern-konservatoria 'n "Diploma van Onderskeiding" ontvang
* 1917: Sachsen-Gothaische Medaille
* 1916: Toelaag of toegif van die Stern-konservatoria
* 1915: Eerste prys tydens die Rudolph Ibach-kompetisie (hy was die enigste deelnemende seun)
* 1915: Gustav Holländer-medalje vir jong kunstenaars
* 1911: Toelaag of toegif van die kongres van Chile vir musikale studies in Berlyn

## Albumpryse
* Deutscher Schallplattenpreis:

Brahms 2 Klavierconcertos met Carlo Maria Giulini en die *Philharmonia Orchestra*
[EMI Opgeneem in 1960 & 1962]

Beethoven 5 Klavierconcertos met Bernard Haitink en die Concertgebouw-orkes
[Philips Opgeneem in 1964]

Schumann Sonate Op.11, Fantasiestücke Op.111
[Philips Opgeneem in 1967 & 1968]

Brahms 2 Klavierconcertos met Bernard Haitink en die Concertgebouw-orkes
[Philips Opgeneem in 1969]

* Liszt Record Grand Prix:

Liszt Volledige Konsert Parafrases op operas deur Verdi
[Philips Opgeneem in 1971]

Liszt 12 ''Etudes d'exécution Transcendente''
[Philips Opgeneem in 1974 & 1976]

Liszt 2 Klavierconcertos met Colin Davis en die Londen Simfonieorkes
[Philips Opgeneem in 1979]

* Diapason d'Or:

Chopin Volledige Nokturnes
[Philips Opgeneem in 1977 & 1978]

Chopin Volledige Etudes
[EMI Opgeneem in 1956, Verwerk in 1987]

* Grand Prix du Disque:

Chopin Volledige Etudes
[EMI Opgeneem in 1956, Verwerk in 1987]

Schumann Klavierconcerto, Karnaval & Beethoven Sonate Op.111
[EMI Verfilm in 1963, 1961 & 1970]

* Edison-prys:

Liszt Solo Klavierwerke: Ballade No.2, Jeux d'eaux à la villa d'Este, Vallée d'Obermann……
[Philips Opgeneem in 1969]

* Belgium Caecilia-prys:

Schumann Omvattende Solo Klavierwerke
[Philips Opgeneem van 1966 tot 1976]

* Japan Plaat Akademieprys:

Beethoven 5 Klavierconcertos met Colin Davis en die Staatskapelle Dresden
[Philips Opgeneem in 1984 & 1987]

* FFFF de Télérama:

Chopin Volledige Etudes
[EMI Opgeneem in 1956, Verwerk in 1987]

* Warsaw Chopin-genootskap se Grand Prix du Disque Frédéric Chopin:

Chopin Volledige Etudes
[EMI Opgeneem in 1956, Verwerk in 1987]

## Verwysings
## Eksterne skakels
* ArrauHouse. Omvattende webtuiste oor Claudio Arrau
* Arrau blad français Claudio Arrau: Discographie, repertoire et informations.
* Biografiese skets van Claudio Arrau
*  van Unitel
* Decca & Philips Biografie en Diskografie van Claudio Arrau
* Marston Records Biografie van Claudio Arrau
* Biografie van Claudio Arrau op Answers.com
* Arrau se omvattende en uitgebreide diskografie (in Frans)
*  (in Esties)
* Biografie van Claudio Arrau (in Esties)
* Artikel van Claudio Arrau op Encyclopædia Britannica Aanlyn
* Artikel oor Claudio Arrau op BBC Radio 3
* 
* Arrau se Museum
* 
* Klavierlesse met Claudio Arrau: 'n Gids tot sy Filosofie en Tegnieke deur Victoria A. von Arx